**สรุปกลุ่มที่ 6**

**กรรมกับการเกิดใหม่**

**กำเนิด 4**

**การกำเนิดของสัตว์โลกมี 4 อย่าง**

**1. ชลาพุชะกำเนิด** ได้แก่ สัตว์ที่เกิดในมดลูก คือ มนุษย์ และสัตว์เดียรัจฉานที่คลอดออกมาเป็นตัว และเลี้ยงลูกด้วยนม เช่น โค กระบือ สุนัข แมว เป็นต้น

**2. อัณฑชะกำเนิด**  สัตว์ที่เกิดในไข่ ได้แก่ สัตว์เดียรัจฉานที่ออกมาเป็นไข่ก่อนแล้วจึงฟักออกมาเป็นตัว เช่น ไก่ เป็ด นก ปลา เต่า จิ้งจก งู เป็นต้น

ชลาพุชะกำเนิดและอัณฑชะกำเนิดนี้ รวมเรียกว่า ศัพภเสยยะกำเนิด เพราะเกิดอยู่ในครรภ์ของมารดาก่อน ภายหลังจึงออกจากครรภ์

**3. สังเสทชะกำเนิด**     ได้แก่ สัตว์ทั้งหลายที่เกิดโดยไม่อาศัยท้องพ่อแม่ แต่อาศัยเกิดจากต้นไม้ ผลไม้ ดอกไม้ ของโสโครก ที่ชุ่มชื่น เชื้อรา เป็นต้น

**4. โอปปาติกะกำเนิด**ได้แก่ สัตว์โลกที่เกิดมาโดยไม่ได้อาศัยพ่อแม่และของโสโครกหรือที่ชุ่มชื้น แต่อาศัยอดีตกรรมอย่างเดียว และเมื่อเกิดก็เติบโตขึ้นทันที เช่น พวก สัตว์นรก เปรต เทวดา มนุษย์สมัยต้นกัป เป็นต้น

**คติ** 5

**คติ** 5 คือ  เมื่อกายแตกหรือตายไปแล้ว ย่อมไปเกิดใน คติ 5 ตามกรรมตามฐานะ

         1. นิรยะ      [นรก]

        2. ติรัจฉานโยนิ      [กำเนิดดิรัจฉาน]

         3. ปิตติวิสัย      [ภูมิแห่งเปรต]

         4. มนุสสะ      [มนุษย์]

         5. เทวะ      [เทวดา] ฯ

**ภพ 3 ภูมิ 4**

**ภพภูมิ** หมายถึง โลกหรือสถานที่อันเป็นที่อาศัยอยู่ของสรรพสัตว์ผู้ยังมีกิเลส ยังไม่เข้าสู่พระนิพพาน นั่นหมายความว่ามนุษย์ตลอดถึงสรรพสัตว์ทั้งปวงเมื่อยังไม่หมดกิเลส ก็ยังต้องเวียนว่ายตายเกิดในภพภูมิต่างๆ และเสวยผลแห่งกรรมตามแต่กุศลและอกุศลที่ตนสั่งสมไว้

**ภพ 3 ประกอบด้วย กามภพ รูปภพ อรูปภพ**

**ภูมิ 31** ได้แก่ อบายภูมิ 4 มนุสสภูมิ 1 เทวภูมิ 6 รูปภูมิ 16 อรูปภูมิ 4 หรือจัดแบ่งได้ดังนี้ คือ

**1.อบายภูมิ** มี 4 คือ นรก เดรัจฉาน เปรต อสุรกาย

2

**2.กามสุคติภูมิ** มี 7 คือ มนุสสภูมิ 1 และเทวภูมิ 6 ชั้น ชื่อจาตุมหาราชิกา ตาวติงสา ยามา ดุสิตา นิมมานรดี และ ปรนิมมิตวสวัตดี

**3.รูปภูมิ** มี 16 คือ

  - ปฐมฌานภูมิ 3 ชื่อ ปาริสัชชา ปุโรหิตา และมหาพรหมา

* ทุติยฌานภูมิ 3 ชื่อ ปริตตาภา อัปปมาณาภา และอาภัสสรา
* ตติยฌานภูมิ 3 ชื่อ ปริตตสุภา อัปปมาณสุภา และสุภกิณหา

  - จตุตถฌานภูมิ 7 ชื่อ เวหัปผลา อสัญญีสัตตา และสุทธาวาสภูมิ 5 ชื่อ อวิหา อตัป

  - ปา สุทัสสา สุทัสสี และอกนิฎฐา

**4.อรูปภูมิ** มี 4 คือ

* อากาสานัญจายตนะ
* วิญญาณัญจายตนะ
* อากิญจัญญายตนะ
* เนวสัญญานาสัญญายตนะ

**ลักษณะของภพภูมิในทางพระพุทธศาสนา**

การมองเห็นจักรวาลอันกว้างใหญ่หลายๆ จักรวาล ในทางพระพุทธศาสนาได้กล่าวถึง ในสมัยพุทธกาลคือ พระอนุรุทธะผู้เป็นเลิศทางทิพยจักขุได้ตอบพระสารีบุตรถึงป่าโคสิงคสาลวัน งามด้วยภิกษุเช่นไร

สำหรับจักรวาลหลายๆ จักรวาลที่มารวมตัวกัน พระพุทธองค์ตรัสเรียกว่า โลกธาตุ โดยในจูฬนีสูตร

ได้กล่าวถึงลักษณะของจักรวาล 3 อย่าง คือ

**1.โลกธาตุมีขนาดเล็ก** เรียกว่า สหัสสีจูฬนิกาโลกธาตุ มี 1,000 จักรวาล

**2.โลกธาตุขนาดกลาง** เรียกว่า ทวิสหัสสีมัชฌิมิกาโลกธาตุ มี 1,000,000 จักรวาล

**3.โลกธาตุขนาดใหญ่** เรียกว่า ติสหัสสีมหาสหัสสีโลกธาตุ มีแสนโกฏิ หรือล้านล้านจักรวาล

ในทางพระพุทธศาสนาได้พูดถึงโครงสร้างของจักรวาล ว่าทุกๆ จักรวาลจะประกอบด้วยไตรภพ คือ กามภพ รูปภพ อรูปภพ

**กำเนิดในกามภพ**

ลักษณะโครงสร้างของกามภพจะมี เขาพระสุเมรุเป็นศูนย์กลาง มีทวีปทั้ง 4 อยู่ด้านข้างของเขา เหนือขึ้นไปก็จะเป็นรูปภพ เหนือขึ้นอีกก็จะเป็นอรูปภพ มีมหานรก อยู่ใต้เขา

3

**มหานรกมี 8 ชั้น**

**ชั้นที่ 1 ชื่อว่า สัญชีวมหานรก**  สัญชีวมหานรก หมายถึง มหานรกที่ไม่มีวันตาย นรกขุมนี้

เป็นนรกขุมแรกที่อยู่ใต้เขาตรีกูฏ มีขนาดเล็กที่สุดในบรรดามหานรกทั้งหมด  สัตว์นรกในขุมนี้แม้ถูกลงโทษจนตายจะฟื้นมีชีวิตรับโทษใหม่อีกเป็นอยู่ดังนี้โดยตลอด ผู้ลงโทษคือนายนิรยบาลมีมือถืออาวุธมีแสง ไล่ฆ่าฟันสัตว์นรกทั้งหลายให้ตาย ตายแล้วก็กลับเป็นขึ้นใหม่ดังนี้

* **ชั้นที่ 2 ชื่อว่า กาฬสุตตมหานรก**
* **ชั้นที่ 3 ชื่อว่า สังฆาฏมหานรก**
* **ชั้นที่ 4 ชื่อว่า โรรุวมหานรก**
* **ชั้นที่ 5 ชื่อว่า มหาโรรุวมหานรก**
* **ชั้นที่ 6 ชื่อว่า ตาปนมหานรก**
* **ชั้นที่ 7 ชื่อว่า มหาตาปนมหานรก**
* **ชั้นที่ 8 ชื่อว่า อเวจีมหานรก**

**สวรรค์ มี 6 ชั้น คือ**

**ชั้นที่ 1** ชื่อว่า จาตุมหาราชิกา ผู้ที่เกิดชั้นนี้ คือ ผู้ที่ทำบุญเพื่อหวังคุณ

**ชั้นที่ 2** ชื่อว่า ดาวดึงส์ ผู้ที่เกิดชั้นนี้ คือ ผู้ที่ทำบุญเพราะเห็นว่าเป็นความดี

**ชั้นที่ 3** ชื่อว่า ยามา ผู้ที่เกิดชั้นนี้ คือ ผู้ที่ทำบุญเพราะเพื่อสืบทอดวงศ์ตระกูลของ ตนเอง

**ชั้นที่ 4** ชื่อว่า ดุสิตา ผู้ที่เกิดชั้นนี้ คือ ผู้ที่ทำบุญเพื่ออยากจะสงเคราะห์สัตว์โลก

**ชั้นที่ 5** ชื่อว่า นิมมานรดี ผู้ที่เกิดชั้นนี้ คือ ผู้ที่ทำบุญตามต้นแบบและทำด้วยความตั้งใจ

**ชั้นที่ 6** ชื่อว่า ปรนิมมิตวสวัตดี ผู้ที่เกิดชั้นนี้ คือ ผู้ที่ทำบุญด้วยความปีติ

**รูปภพ**

รูปภพอยู่สูงกว่ากามภพขึ้นไปอีกกล่าวคือ พรหม 16 ชั้น แต่จริงๆ แล้ว พรหมมีเพียง 9 ชั้น แต่มี 16 พวก เพราะว่าพวกรูปภพคือพวกที่ได้รูปฌาน รูปฌานก็มีดังนี้ คือ ปฐมฌาน ทุติยฌาน ตติยฌาน จตุตถฌาน และจตุตถฌานก็แยกออกไปอีกเป็นปัญจมฌาน

**ฌานที่ 1** มีองค์ฌาน 5 คือ วิตก วิจาร ปีติ สุข เอกัคคตา

**ฌานที่ 2** มีองค์ฌาน 4 คือ วิจาร ปีติ สุข เอกัคคตา

**ฌานที่ 3** มีองค์ฌาน 3 คือ ปีติ สุข เอกัคคตา

**ฌานที่ 4** มีองค์ฌาน 2 คือ สุข เอกัคคตา

**ฌานที่ 5** มีองค์ฌาน 2 คือ อุเบกขา เอกัคคตา

4

**ลักษณะของภพภูมิทางวิทยาศาสตร์กับพระพุทธศาสนา**

แม้ว่าภพภูมิจะเป็นสิ่งที่มีอยู่แล้วตามธรรมดา แต่มนุษย์และสรรพสัตว์ทั้งหลายยากที่จะมองเห็น เพราะความจำกัดของดวงตา ที่มองเห็นเฉพาะสิ่งที่สัมผัสได้ แม้ว่าเครื่องมือในปัจจุบันจะมีวิวัฒนาการจนสามารถมองเห็นดวงดาวและจักรวาลอื่นๆ จนถึงบอกขนาดของเอกภพ และสันนิษฐานถึงลักษณะของการเกิดเอกภพได้ แต่ก็ยังไม่สามารถทำให้ความรู้เกี่ยวกับภพภูมิในทางพระพุทธศาสนาแจ่มแจ้ง ดวงตาของพระธรรมกายจึงเป็นสิ่งสำคัญที่จะทำให้ไปรู้เห็นเรื่องราวของโลก จักรวาลและภพภูมิอย่างแท้จริง ต่อไปนี้

**ลักษณะโครงสร้างของภพภูมิ**

ในทางวิทยาศาสตร์เห็นจักรวาลของเรา มีลักษณะเป็นรูปก้นหอย มีจุดศูนย์กลางลักษณะเป็นจานแบนๆ เป็นเกลียวก้นหอยหมุนอยู่รอบศูนย์กลาง ในทางพระพุทธศาสนากล่าวไว้ว่า ในทุกๆ จักรวาล จะมีภูมิทั้ง 31 อยู่ โดยใจกลางจักรวาล คือ เขาพระสุเมรุ ดังนั้น กลุ่มแก๊สขาวๆ สว่างๆ อยู่ตรงกลาง ที่เป็นศูนย์กลางของก้นหอย ซึ่งอยู่ในกลางของกาแล็กซีก็คือเขาพระสุเมรุ ซึ่งเป็นศูนย์กลางของจักรวาลตลอดทุกจักรวาล แต่เป็นธาตุที่เป็นส่วนละเอียด

**ภพและกำลังอิทธิพลของภพ**

**ภพ**  แปลว่า  โลกอันเป็นที่อยู่ของสัตว์,  ภาวะชีวิตของสัตว์

**ภพ** ในปฏิจจสมุปบาท จึงหมายถึง ภาวะของชีวิตหรือภาวะของจิตที่อยู่ภายใต้การครอบงำของอุปาทาน ณ ช่วงระยะเวลาหนึ่งๆ

**ภพ** ในวงจรปฏิจจสมุปบาทเป็นองค์ธรรมที่แสดงการดำเนินและเป็นไปของกระบวนจิตให้ครบถ้วนบริบูรณ์ถูกต้องเท่านั้น  ไม่สามารถดับทุกข์ลงไปได้โดยตรงๆ

**ลักษณะการทำบุญที่ทำให้เกิดบนสวรรค์แต่ละชั้น**

**เกิดบนสวรรค์ชั้นจาตุมหาราชิกา** มีหลายสาเหตุ คือ เมื่อครั้งเป็นมนุษย์ ทำบุญไม่ค่อยเป็น ไม่รู้หลักการทำบุญ และไม่ค่อยได้สั่งสมบุญ นานๆ ทำครั้งหนึ่ง เมื่อทำก็ทำน้อย หรือทำบุญเอาคุณ บุญที่ได้ก็ไม่บริสุทธิ์ ไม่สมบูรณ์ บาปในตัวก็มีอยู่ แต่ว่าบุญมากกว่า เมื่อละโลกใจนึกถึงบุญก่อนก็ไปสวรรค์ชั้นนี้

**เทพธิดาบนสวรรค์ชั้นดาวดึงส์** จำนวนบริวารขึ้นอยู่กับกำลังบุญเมื่อครั้งเป็นมนุษย์

**เกิดบนสวรรค์ชั้นดาวดึงส์** คือ เมื่อครั้งเป็นมนุษย์ ทำบุญเพราะเห็นว่าเป็นความดีงาม

เป็นสิ่งที่ควรทำ กระทำแล้วก็สั่งสมบุญ สั่งสมเทวธรรม มีหิริโอตตัปปะด้วย เมื่อละโลกก็จะไปบังเกิดบนสวรรค์ชั้นนี้

5

**เกิดบนสวรรค์ชั้นยามา** คือ เมื่อครั้งเป็นมนุษย์ ทำบุญเพราะอยากจะรักษาประเพณีแห่งความดีงาม แล้วไว้ ทำนองว่า วงศ์ตระกูลทำมาอย่างไร ก็อยากจะรักษาประเพณีไว้ หรือ ผู้หลักผู้ใหญ่สอนมาอย่างไร เห็นบรรพบุรุษทำมาอย่างไรก็ทำอย่างนั้นทำกันไปตามธรรมเนียมกันไป

**เกิดบนสวรรค์ชั้นนิมมานรดี** คือ เมื่อครั้งเป็นมนุษย์ เห็นผู้อื่นทำบุญแล้วได้รับการยกย่องส่งเสริม จึงอยากจะทำอย่างนั้นบ้าง อยากจะเป็นอย่างนั้นบ้าง เมื่อละโลกแล้วจะไปบังเกิดบนสวรรค์ชั้นนี้

**เกิดบนสวรรค์ชั้นปรนิมมิตวสวัตดี** คือ เมื่อครั้งเป็นมนุษย์ ทำบุญด้วยความเลื่อมใส เคารพในทาน ทำแล้วมีความรู้สึกปลื้มใจในบุญที่ทำนั้น

**การจุติและการเข้าถึงสุคติของเทวดา**

เทวดาผู้กำลังจะจุติไปเกิดในภพอื่น ภูมิอื่น เพราะหมดบุญที่จะอยู่ในสวรรค์นั้นต่อไป จะมีนิมิตหรือสิ่งบอกเหตุ ๕ อย่างปรากฏขึ้น คือ

1. ดอกไม้ประดับกายเหี่ยวแห้ง
2. เสื้อผ้าเครื่องแต่งกายมีสีเศร้าหมองหรือซีดจาง
3. มีเหงื่อไหลออกจากรักแร้
4. ผิวพรรณของร่างกายเศร้าหมอง ไม่เปล่งปลั่งสดใส
5. รู้สึกเบื่อหน่ายในทิพยอาสน์หรือที่อยู่อาศัยของตน

          เมื่อนิมิตทั้ง 5 ประการนี้ปรากฏขึ้น เทพบุตรหรือเทพธิดานั้น ย่อมตระหนักแน่ว่าตนถึงวาระที่จะจุติจากสวรรค์ที่เคยอยู่ไป จึงย่อมรู้สึกสะดุ้งหวาดหวั่น เช่นคนที่รู้ว่าวาระสุดท้ายแห่งชีวิตของตนกำลังจะมาถึง ความเศร้าโศกด้วยความอาลัยอาวรณ์ ย่อมครอบงำจิตใจของเทวดาผู้กำลังประสบชะตากรรมเช่นนี้

ชาวพุทธผู้เชื่อเรื่องการเวียนว่ายตายเกิดในสังสารวัฏ ส่วนมากก็รู้แต่ว่า สุคติที่น่าปรารถนาของมนุษย์ก็คือการได้ไปเกิดเป็นเทวดาในสวรรค์ ถ้าพระพุทธเจ้าไม่ทรงบอกไว้ก็คงจะไม่ทราบว่า อันสุคติที่น่าปรารถนาของเทวดานั้น ก็คือการได้เกิดเป็นมนุษย์ ผู้เป็นมนุษย์อยู่แล้วจึงควรภูมิใจที่ได้เกิดมาดี แล้วสวรรค์นั้น เป็นที่เกิดเสวยผลของกุศลกรรมที่ได้ทำไว้สมัยเป็นมนุษย์

พระพุทธพจน์ดังกล่าวนี้ ทำให้ปัญหาซึ่งเป็นที่สนใจของคนเป็นจำนวนมากว่า มนุษย์ตายแล้วไปไหน แจ่มแจ้งขึ้น นั่น คือ

         1. มนุษย์ส่วนหนึ่งตายแล้วได้เกิดเป็นมนุษย์อีก แต่ก็เป็นจำนวนน้อยของมนุษย์ที่ตายไปทั้งหมด

         2. มนุษย์ส่วนหนึ่งตายแล้วไปเกิดเป็นเทวดาในสวรรค์ แต่ก็เป็นจำนวนน้อยของมนุษย์ที่ตายแล้วเช่นกัน

        3. มนุษย์ส่วนมากตายแล้ว บางพวกไปเกิดในนรก บางพวกเกิดเป็นสัตว์เดียรัจฉาน และบางพวกเกิดเป็นเปรต ซึ่งเมื่อรวมทั้ง 3 พวกเข้าด้วยกัน ก็จะมีจำนวนมากกว่าประเภทที่ 1 และที่ 2